**Энрыка Данаці** (іт.: Enrico Donati; 1909, Мілан — 2008, Манхэтэн, Нью-Ёрк) — амерыканскі мастак і скульптар — сюррэаліст італьянскага паходжання.

Біяграфія і творчасць
---------------------

Энрыка Данаці вывучаў эканоміку ў Павіі, ва ўніверсітэце дэльі Студзі. У 1934 годзе ён едзе ў ЗША, дзе паступіў у *Новую школу сацыяльных даследаванняў* (New School for Social Research), а таксама ў нью-ёркскую Студэнцкую мастацкую лігу. Першая персанальная выстава мастака адбылася ў Нью-Ёрку ў 1942 годзе, у Новай школе сацыяльных даследаванняў і ў галерэі Паседуа. Ужо ў гэты час у творчасці Э. Данаці выразна вызначыўся ўплыў сюррэалізму. Ён сустракаўся з Андрэ Брэтонам, падтрымліваў пастаянны кантакт з Марселем Дзюшанам і іншымі еўрапейскімі мастакамі-сюррэалістамі ў Нью-Ёрку. Тыповым творам гэтага перыяду для Данаці з’яўляецца палатно Агні Св. Эльма (St Elmo’s Fire) (1944, цяпер у Нью-Ёркскім музеі сучаснага мастацтва), якое дае сюррэалістычнае бачанне падводнага жыцця.

Э. Данаці з’яўляецца адным з арганізатараў Міжнароднай выставы сюррэалізму ў Парыжы летам 1947 года, дзе таксама выстаўляў свае палотны і дзве скульптуры. У канцы 1940-х гадоў Данаці паступова пераходзіць ад сюррэалізму да канструктывізму, адштурхваючыся ад апошняга — захапляецца каліграфічным стылем. Творчасць Э. Данаці ў гэты перыяд збліжаецца са сацыялізмам, распрацаваным Лючыа Фантата. У 1950-я гады мастак пачынае эксперыменты з паверхняй і структурай палатна, з фарбамі (напрыклад, змешвае іх з пылам). Кульмінацыяй гэтай творчасці становіцца серыя прац Месяцовыя ўзгоркі (Moonscapes), у якой адчуваецца ўплыў Жана Дзюбюфэ. У 1961 годзе праходзіць вялікая выстава твораў Э. Данаці ў Музеі прыгожых мастацтваў Бруселя, перасоўная яго экспазіцыя дэманструецца ў розных гарадах ЗША. У 1962—1972 гадах мастак чытае лекцыі па сучасным мастацтве ў Ельскім універсітэце.

Зноскі
------

1. ↑  *Delarge J.* Enrico DONATI // Le Delarge — Paris: Gründ, Jean-Pierre Delarge, 2001. — ISBN 978-2-7000-3055-6<a href='https://wikidata.org/wiki/Track:Q3118641'></a><a href='https://wikidata.org/wiki/Track:Q11305732'></a><a href='https://wikidata.org/wiki/Track:Q90'></a><a href='https://wikidata.org/wiki/Track:Q20056651'></a>
2. ↑  Enrico Donati // Donati, Enrico // *Grove Art Online* / J. Turner — [Oxford, England], Houndmills, Basingstoke, England, New York: OUP, 2017. — ISBN 978-1-884446-05-4 — doi:10.1093/GAO/9781884446054.ARTICLE.T023266<a href='https://wikidata.org/wiki/Track:Q103906109'></a><a href='https://wikidata.org/wiki/Track:Q56691875'></a><a href='https://wikidata.org/wiki/Track:Q810196'></a><a href='https://wikidata.org/wiki/Track:Q217595'></a><a href='https://wikidata.org/wiki/Track:Q21431157'></a><a href='https://wikidata.org/wiki/Track:Q1547776'></a>
3. ↑
4. ↑  Enrico Donati // *Benezit Dictionary of Artists* — OUP, 2017. — ISBN 978-0-19-977378-7 — doi:10.1093/BENZ/9780199773787.ARTICLE.B00052649<a href='https://wikidata.org/wiki/Track:Q104046179'></a><a href='https://wikidata.org/wiki/Track:Q217595'></a><a href='https://wikidata.org/wiki/Track:Q24255573'></a><a href='https://wikidata.org/wiki/Track:Q1547776'></a>
5. ↑  Museum of Modern Art online collection Праверана 4 снежня 2019.<a href='https://wikidata.org/wiki/Track:Q73268604'></a>